Езаҭ Џьениа иусҭарҭаҟны иҟарҵо асувенирқәа зегьа аԥсуа культура, аԥсуара аныԥшуеит. Иара хықәкыла аԥсшьацәа рзыҳәан иҭижьуеит, дара рыблала дахәаԥшуеит, иргәаԥхаришь ҳәа дазхәыцуеит, рыблаҿы иааиртә еиԥш ахаҭабзиареи аԥшреи ҟаиҵоит.
"Сара исҭахуп иҟаҳҵо аҳамҭаҷқәа рыла Аԥсны рдыруа аинтерес рызцәырҵуа иҟаларц. Ҳнапкымҭақәа зегьы аԥсуара асиужет агәылсуеит, аҩырақәа ирнуи иара аиҿартәышьеи зегьы ҳмилаҭтә хаҿра аныԥшуеит",ҳәа иҳәоит аҟаза.
Езаҭ Џьениа инапы иҵыҵуа аҳамҭаҷқәа рхыԥхьаӡараҿ иҟоуп: аҳатәырақәа, аццышәҭрақәа, аиҷаҳаратә маҭәахәқәа, зегь реиҳа изызҵаауа акакәны иҟоуп аҩычагатә пано (декоративное пано).